Урок у тым, што калі направа ды налева клеймаваць рускамоўных, а тым болей запісваць у здраднікі, то рызыкуеш з’ехаць на маргінэс. Мушу паўтараць відавочную для мяне тэзу: сярод рускамоўных беларусаў (зрэшты, многія з іх фактычна білінгвы) багата патрыётаў Бацькаўшчыны. І, як ні парадаксальна, гэта яны ствараюць асноўны масіў свядомых беларусаў, бо стопрацэнтна беларускамоўных — жменька.